**2025 жылғы 1 қаңтардан бастап қолданысқа енгізілетін «QAZAQGAZ AIMAQ» АҚ Алматы, Жетісу өндірістік филиалдарының тұтынушылары үшін тауарлық газды бөлшек саудада өткізудің шекті бағаларын көтеру туралы ақпарат**

ҚР Ұлттық экономика министрлігінің Табиғи монополияларды реттеу комитеті Алматы қаласы бойынша департаментінің (бұдан әрі – ТМРКД) 2024 жылғы 25 қарашадағы № 150-НҚ бұйрығымен ТМРКД-нің 2024 жылғы 12 тамыздағы №72-НҚ «QAZAQGAZ AIMAQ» АҚ-ның Алматы өндірістік филиалының 2022-2026 жылдарға арналған газ тарату жүйелері арқылы тауарлық газды тасымалдау жөніндегі реттеліп көрсетілетін қызметке тарифті және тарифтік сметаны бекіту туралы» бұйрығына өзгерістер енгізілді.

Осыған байланысты, «QAZAQGAZ AIMAQ» АҚ қоғамдық маңызы бар нарықтар субъектілерінің қызметін реттейтін қолданыстағы заңнаманың нормаларын, атап айтқанда, ҚР Кәсіпкерлік кодексінің (бұдан әрі - Кодекс) 116-бабы 3-тармағының 14) тармақшасын, Кодекстің 124-5-бабы 1-тармағының 3) тармақшасын, Кодекстің 124-8-бабының 3) тармақшасын, Кодекстің 120-1-бабын, Қазақстан Республикасы Ұлттық экономика министрлігінің 02.01.2017 ж. № 36 бұйрығымен бекітілген Қоғамдық маңызы бар нарықтарға баға белгілеу қағидаларының 16-тармағының алтыншы абзацын басшылыққа ала отырып, уәкілетті орган ведомствосының бұйрығымен бекітілген «QAZAQGAZ AIMAQ» АҚ-ның Алматы өндірістік филиалының газ тарату жүйелері арқылы тауарлық газды тасымалдау тарифінің өзгеруін ескере отырып, 2025 жылғы 1 қаңтардан бастап Алматы және Жетісу өндірістік филиалдарының тұтынушылары үшін қолданысқа енгізілетін тауарлық газды бөлшек саудада өткізу бағаларының жобаларын уәкілетті органның ведомствосына келісуге жіберді.

.